Javier Montero Mejuto

Francisco Javier Montero Mejuto, nado en Santiago de Compostela en 1887 e finado en Madrid en xaneiro de 1974, foi un xornalista e político galego.

 Traxectoria 
Estudou Dereito na Universidade de Santiago de Compostela. Colaborou en El Eco de Santiago e Gaceta de Galicia. Foi un dos asinantes do Manifesto de Ourense da Liga Acción Gallega (1912) con Basilio Álvarez, Eugenio López Aydillo, Ramón Fernández Mato, Manuel Lustres Rivas e José Rodríguez Pavón e participou nalgúns mitins como o de Vilagarcía de Arousa, en setembro de 1912. Colaborou en Heraldo de Vigo e foi redactor de El Heraldo Gallego.Gaceta de Galicia, 24-4-1914, p. 2. Foi candidato agrario a deputado en Cortes polo distrito do Carballiño nas eleccións de 1914, pero foi derrotado.Diario de Galicia, 10-3-1914, p. 3. En abril de 1914 encargouse da dirección de El Pueblo de Vigo.La Idea Moderna, 24-4-1914, p. 2.. Trasladouse a Madrid onde foi redactor de España Libre, El Parlamentario, El Sol, Vida Nueva e La Voz; despois foi redactor de Informaciones até 1936. Foi directivo da Asociación de la Prensa de Madrid. Finou en Madrid en xaneiro de 1974.Hoja Oficial del Lunes, 21-1-1974, p. 21.

É autor dun estudo sobre Cristovo Colón, La patria del almirante (1927), escrito con Antonio Valero de Bernabé.

Castelao fixo a súa caricatura, publicada no primeiro número de Galicia Moza en 1909.

 Notas 

Categoría:Xornalistas de Santiago de Compostela
Categoría:Personalidades do agrarismo
Categoría:Nados en Santiago de Compostela
Categoría:Nados en 1887
Categoría:Finados en 1974
Categoría:Personalidades de Galicia sen imaxes